**Fundur foreldraráðs Tjarnaskógar 31.10.2022**

*Fundargerð*

Mættar eru: Bryndís Björt, Bryndís Hjálmarsdóttir og Sigga Dís

Fundur settur kl. 17:05

Dagskrá

1. Dagar myrkurs
	1. Dagar myrkurs haldnir hátíðlegir í Múlaþingi og leikskólinn tekur þátt. Haldinn var búningadagur af tilefni hrekkjavökunnar sem vakti mikla lukku. Krakkarnir mála krukkur og foreldrarnir koma og kveikja á kertum einn morgun í nóvember. Hefur heppanst vel hingað til og krökkunum fundist gaman að eiga stund með foreldrum í myrkrinu sem komið er á morgnanna á þessum tíma.
2. Dagur íslenskrar tungu
	1. Dagur íslenskrar tungu verður haldinn hátíðlegur á leikskólanum. Lestrarstund verður haldin fyrir börnin.
3. Foreldraföndur í desember
	1. Fyrir Covid var foreldrum boðið að koma og föndra með börnunum sínum á deildinni. Þetta hefur ekki verið sl. Tvö ár. Stefnt að því að byrja aftur með foreldraföndrið. Foreldraráðið fagnar þessu.
4. Börnin fara í kirkju
	1. Stefnt er að því að fara með börnin í kirkjuheimsókn en sendur verður póstur til allra foreldra áður þar sem foreldrar verða beðnir um að láta vita ef þeir vilja ekki að börnin sín fari.
5. Jólaball 13. desember
	1. Stefnt að því að halda jólaballið 13.des. Fyrir Covid voru foreldrar með krökkunum á yngri álmu. Mögulega yrði það tekið aftur upp, á eftir að skoða betur. Foreldraráð sammála um að það væri gaman að bjóða upp á það.
6. Jólafrí 2022
	1. Allir settir í sjálfkrafa í frí á milli jóla og nýárs. Það eru fjórir frídagar, þriðjudag-föstudags. Foreldrar geta svo skráð börnin í leikskólann þessa daga ef þörf er á. Fríið er gjaldfrjálst.
7. Foreldrar sækja vegna starfsmannafundar
	1. 7.nóv nk. Er næsti starfsmannafundur og verður þá prófað að láta foreldra á yngri álmu sækja kl. 14 en foreldra á eldri álmu kl. 14:15. Foreldrar með börn á báðum deildum geta auðvitað sótt bæði á sama tíma. Stefnt er að því að ræða á næsta fundi hvernig þetta fyrirkomulag gekk og hvort foreldrar upplifðu minni kaótík við að sækja börnin.
8. Önnur mál
	1. Engin önnur mál rædd.

Fundi slitið kl. 17:43.